CELEX: 62018TN0305
Language: et
Date: 2018-05-16 00:00:00
Title: Kohtuasi T-305/18: 16. mail 2018 esitatud hagi – Klyuyev versus nõukogu

201806220471970572018/C 240/633052018TC24020180709ET01ETINFO_JUDICIAL20180516545411Kohtuasi T-305/18: 16. mail 2018 esitatud hagi – Klyuyev versus nõukogu
 ---documentbreak--- C2402018ET5410120180516ET006354154116. mail 2018 esitatud hagi – Klyuyev versus nõukogu
   (Kohtuasi T-305/18)2018/C 240/63Kohtumenetluse keel: inglise
      Pooled
   
   
      Hageja: Andriy Klyuyev (Donetsk, Kiiev) (esindajad: B. Kennelly, QC, barrister J. Pobjoy, solicitor R Gherson ja solicitor T. Garner)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul tühistada:
   
            —
         
         
            nõukogu 5. märtsi 2018. aasta otsus (ÜVJP) 2018/333, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2018, L 63, lk 48), ning
         
      
            —
         
         
            nõukogu 5. märtsi 2018. aasta rakendusmäärus (EL) 2018/326, millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2018, L 63, lk 5),
         
      hagejat puudutavas osas.
   
      Väited ja peamised argumendid
   
   Hagi põhjenduseks esitab hageja neli väidet.
   
            1.
         
         
            Esimene väide, et nõukogu tegi hindamisvea, kui ta leidis, et kriteerium hageja kandmiseks vaidlustatud otsuse artikli 1 lõikes 1 ja vaidlustatud määruse artikli 3 lõikes 1 osutatud loeteludesse oli täidetud.
         
      
            2.
         
         
            Teine väide, et nõukogu rikkus hageja õigusi, mis tulenevad ELL artiklist 6 koostoimes artiklitega 2 ja 3 ning Euroopa Liidu põhiõiguste harta artiklitest 47 ja 48, kui ta leidis, et hageja kohtlemine Ukrainas oli kooskõlas põhiliste inimõigustega.
         
      
            3.
         
         
            Kolmas väide, et nõukogu rikkus hageja kaitseõigusi ning õigust heale haldusele ja tõhusale kohtulikule kaitsele.
         
      
            4.
         
         
            Neljas väide, et nõukogu rikkus põhjendamatult ja ebaproportsionaalselt hageja õigust omandile ja maine kaitsele.